لموشكيل ديال ليسلاميين و تّعريبيين هوا أنّاهوم كا يبغيو يروّجو و ينشرو لعربيا لفوصحى و يقتلو لّوغات لخرين بحال لمازغيا و دّاريجا. ليسلاميين و تّعريبيين ما كا يآمنوش بلفلسافا ديال "عيش و خلّي نّاس يعيشو" ولّا "لعربيا لفوصحى تعيش و لمازغيا تعيش و دّاريجا تعيش". لّا لّا لّا، هوما كا يآمنو بلفلسافا ديال "إما قاتلا وإما مقتولا" أولا "تغدّا بيه قبل ما يتعشّا بيك". هوما باغيين لعربيا لفوصحى تعيش بوحدها و تسيطر بوحدها و لّوغات لخرين يموتو باباهوم. و لّي كا يرفض هاد شّي كا يقولو ليه: نتا عاميل ديال لموساد و لموخابارت ديال فرانصا و نتا كا تنفّد لموخطّاط صّهيوني صّاليبي لفرانكوفوني!